“Vaiana” i “La Reina de España”: dues grans estrenes en el Tívoli
2025-07-24

La nova heroïna de Disney, “Vaiana”, i “La Reina de España”, de Fernando Trueba, arriben al Cinema Tívoli, aquest cap de setmana amb un total de sis sessions de projecció, des del divendres 9 fins al diumenge 11 de desembre.

La que sens dubte serà una de les pel·lícules més vistes durant el pròxim Nadal, “Vaiana”, es projectarà en el Tívoli, el divendres 9 i el dissabte 10, a les 19 h i el diumenge 11, a les 17 h. La primera princesa polinèsia, que haurà de prendre el comandament de l’illa quan el seu pare mora, és la protagonista d’aquesta nova cinta de Walt Disney, aplaudida per una cura extrema de l’animació i una apegalosa banda sonora.

La continuació de l’èxit cinematogràfic de Fernando Trueba, “La Reina de España”, torna a comptar amb Penélope Cruz com a gran protagonista, compartint repartiment amb actors de la talla d’Antonio Resines, Javier Cámera o Chino Darín, entre uns altres. En els anys cinquanta, aproximadament vint anys després dels fets narrats en la “La niña de tus ojos”, l’actriu Macarena Granada, convertida en una estrella de Hollywood, torna a Espanya per a rodar una superproducció sobre la reina Isabel la Catòlica. Ací es trobarà amb els seus antics companys. “La Reina de España” es projectarà en el Tívoli el divendres 9 i el dissabte 10, a les 22:30 h i el diumenge 11, a les 19:30 h.

Les entrades per a assistir a qualsevol projecció del cinema Tívoli tenen un preu únic de 4 euros i es poden adquirir des d’una hora abans de l’inici de cada passada, en la taquilla del Centre Cultural.